stanford-oval/wikipedia huggingface dataset:
โกไดวา ช็อกโกแลตเทียร์
โกไดวาในปัจจุบัน

โกไดวายังคงเปิดให้บริการมากกว่า 450 ร้านค้าทั่วโลก บริษัท ประกาศจดหมายหกฤดูกาลสั่งทำแคตตาล็อกต่อปีในประเทศสหรัฐอเมริกาและเปิดการสั่งซื้อผลิตภัณฑ์ออนไลน์และทางโทรศัพท์ ช็อคโกแลตโกไดวายังมีจำหน่ายในห้างสรรพสินค้าท้องถิ่นและร้านค้าขนาดเล็ก 
โกไดวาเปิด คาเฟ่โกไดวา ในเดือนพฤษภาคม ปี 2012  ในห้างสรรพสินค้าแฮรอดส์ในกรุงลอนดอน บริษัทยังมีร้านอยู่ในแฮร์รอดส์ฟู้ดฮอลอีกด้วย
ในประเทศไทย โกไดวาเปิดสาขาแรกที่กรูฟ แอท เซ็นทรัลเวิลด์ เมื่อเดือนตุลาคม 2016 และมีแผนเปิดในศูนย์การค้าสยามพารากอน และห้างสรรพสินค้าเซ็นทรัลชิดลม ในเดือนธันวาคมปีเดียวกัน
A Hong Kong branch
ข้าวผัดสับปะรด

| --- | --- |
ข้าวผัดสับปะรด
ประเภท: ข้าวผัด
มื้อ: อาหารจานหลัก
แหล่งกำเนิด: ประเทศไทย
ชาติที่มีอาหารประจำชาติที่เกี่ยวข้อง: ไทย
 ตำราอาหาร: ข้าวผัดสับปะรด
ข้าวผัดสับปะรด เป็นอาหารไทยประเภทข้าวผัด เป็นอาหารจานเดียวของไทยที่ได้รับความนิยมในกลุ่มนักท่องเที่ยวชาวต่างชาติ
สันนิษฐานว่าข้าวผัดสับปะรดคงเป็นอาหารที่เพิ่งเกิดขึ้น เป็นอาหารที่ผสมผสานวัฒนธรรมอาหารหลายชาติ อย่างการผัดที่ได้มาจากประเทศจีน มีการใส่แฮมหรือใส้กรอก ลูกเกด เม็ดมะม่วงหิมพานต์ ที่รับมาจากวัฒนธรรมประเทศตะวันตก รวมทั้งมีส่วนผสมของผงกะหรี่จากเครื่องปรุงหลักของประเทศอินเดีย นำมาผัดกับข้าว สับปะรดและเนื้อสัตว์ ปรุงรสด้วยน้ำตาล ซอสปรุงรส และเกลือป่น แล้วตักข้าวผัดใส่ในเปลือกสับปะรดหั่นครึ่ง
ในวัฒนธรรมประชานิยม ทางช่องยูทูบของวอลต์ดิสนีย์ได้เผยแพร่การ์ตูนมิกกี้เมาส์และมินนีเมาส์ มีฉากหลังเป็นตลาดน้ำของไทย นำเสนอเรื่องราวที่มาของข้าวผัดสับปะรดที่แต่งขึ้นมา
สถานีทุ่งสองห้อง

ที่หยุดรถไฟระดับพื้นดินเดิมกับสถานียกระดับ
สถานีทุ่งสองห้อง (อังกฤษ: Thung Song Hong Station; รหัสสถานี: RN05) เป็นสถานีรถไฟฟ้าในเส้นทางรถไฟฟ้าชานเมือง สายธานีรัถยายกระดับเหนือถนนกำแพงเพชร 6 ในพื้นที่แขวงตลาดบางเขน เขตหลักสี่ กรุงเทพมหานคร เปิดให้บริการเมื่อวันที่ 2 สิงหาคม พ.ศ. 2564
ที่ตั้ง

ถนนกำแพงเพชร 6 บริเวณด้านหน้าสำนักงานคณะกรรมการป้องกันและปราบปรามยาเสพติด ทุ่งสองห้อง ในพื้นที่แขวงตลาดบางเขน เขตหลักสี่ กรุงเทพมหานคร
แผนผังสถานี

| 0 | 1 | 2 |
| --- | --- | --- |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสีแดงเข้ม มุ่งหน้า รังสิต |
| U3 ชานชาลา  |  | ราง สายเหนือ, สายตะวันออกเฉียงเหนือ |
| U3 ชานชาลา  | ชานชาลา 2 | สายสีแดงเข้ม มุ่งหน้า กรุงเทพอภิวัฒน์ |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-8, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า |
| G ระดับถนน | - | ป้ายรถประจำทาง, สำนักงาน ป.ป.ส. ทุ่งสองห้อง, เดลินิวส์ สำนักงานใหญ่, ยาคูลท์ ประเทศไทย |
รูปแบบของสถานี

เป็นแบบชานชาลาด้านข้าง (side platform station) ขนาดมาตรฐานยาว 230 เมตร ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา และออกแบบให้มีรางหลีกสำหรับรถไฟทางไกลที่ไม่จอดที่สถานี
ทางเข้า-ออก

ประกอบด้วยทางขึ้น-ลงปกติ ได้แก่
1, 3 ถนนกำแพงเพชร 6
2, 4 ซอยวิภาวดี-รังสิต 25, โรงเรียนบางเขน (ไว้สาลีอนุสรณ์), สำนักงาน ป.ป.ส. ทุ่งสองห้อง
5, 6 ถนนวิภาวดี-รังสิต ขาออก (มุ่งหน้าท่าอากาศยานดอนเมือง)
7 ซอยวิภาวดี-รังสิต 54/1, โชว์รูมเบนซ์ วิภาวดีฯ 54/1, เอฟวัน ออโต้สปอร์ต, ยาคูลท์ ประเทศไทย
8 ซอยวิภาวดี-รังสิต 54, เดลินิวส์ สำนักงานใหญ่
เวลาให้บริการ

| ปลายทาง> สายธานีรัถยา.ชานชาลาที่ 3 | ปลายทาง> สายธานีรัถยา.ชานชาลาที่ 3 | วัน> สายธานีรัถยา.ชานชาลาที่ 3 | ขบวนแรก> สายธานีรัถยา.ชานชาลาที่ 3 | ขบวนสุดท้าย> สายธานีรัถยา.ชานชาลาที่ 3 | สายธานีรัถยา> ชานชาลาที่ 3 | สายธานีรัถยา> ชานชาลาที่ 3 |
| --- | --- | --- | --- | --- | --- | --- |
| RN10 | รังสิต | จันทร์ - อาทิตย์ | 05:39 | 00:09 |  |  |
ชานชาลาที่ 4
| RN01 | กรุงเทพอภิวัฒน์ | จันทร์ - อาทิตย์ | 05:44 | 00:14 |  |  |
สถานที่สำคัญใกล้เคียง

สวนเปรมประชาวนารักษ์
โรงเรียนบางเขน (ไร้สาลีอนุสรณ์)
สำนักงานคณะกรรมการป้องกันและปราบปรามยาเสพติด ทุ่งสองห้อง
บริษัท ยาคูลท์ ประเทศไทย จำกัด
บริษัท สี่พระยาการพิมพ์ จำกัด (เดลินิวส์ สำนักงานใหญ่และโรงงานวิภาวดี-รังสิต)
โครงการนอร์ธปาร์ค
สนามกอล์ฟนอร์ธปาร์ค
ราชพฤกษ์คลับ
อาคารซีพีทาวเวอร์ นอร์ธปาร์ค
บริษัท ไทยน้ำทิพย์ จำกัด
ธาริต เพ็งดิษฐ์

| ธาริต เพ็งดิษฐ์ |
| --- | --- |

อธิบดีกรมสอบสวนคดีพิเศษ
ดำรงตำแหน่ง 19 ตุลาคม พ.ศ. 2552 – 24 พฤษภาคม พ.ศ. 2557
ก่อนหน้า: พันตำรวจเอก ทวี สอดส่อง
ถัดไป: พลตำรวจเอก ชัชวาลย์ สุขสมจิตร์
เลขาธิการคณะกรรมการป้องกันและปราบปรามการทุจริตในภาครัฐ
ดำรงตำแหน่ง 25 สิงหาคม พ.ศ. 2551 – 30 กันยายน พ.ศ. 2552
ถัดไป: ภิญโญ ทองชัย
กรรมการศูนย์รักษาความสงบ
ดำรงตำแหน่ง 21 มกราคม พ.ศ. 2557 – 31 มีนาคม พ.ศ. 2557
 
ข้อมูลส่วนบุคคล
เกิด: 5 สิงหาคม พ.ศ. 2501 (66 ปี) อำเภอมโนรมย์ จังหวัดชัยนาท
ศาสนา: ศาสนาพุทธ
คู่สมรส: วรรษมล เพ็งดิษฐ์

ธาริต เพ็งดิษฐ์ อดีตที่ปรึกษาประจำสำนักนายกรัฐมนตรี เป็นอดีตอธิบดีกรมสอบสวนคดีพิเศษ อดีตเลขาธิการคณะกรรมการป้องกันและปราบปรามการทุจริตในภาครัฐ อดีตคณะกรรมการสำนักงานบริหารการแปลงสินทรัพย์เป็นทุนอดีตคณะกรรมการบริหารกิจการขององค์การอุตสาหกรรมป่าไม้ และ อดีตอัยการจังหวัดประจำกรม สำนักงานคณะกรรมการอัยการ
ประวัติ

ธาริต เกิดที่โรงพยาบาลคริสเตียน ในตำบลคุ้งสำเภา อำเภอมโนรมย์ จังหวัดชัยนาท  เมื่อแรกเกิดมีร่างกายไม่แข็งแรงนัก ต้องอยู่ในตู้อบที่โรงพยาบาลนานถึง 3 เดือน ผู้เป็นแม่จึงเดินทางด้วยเรือ ไปพบหลวงพ่อฤๅษีลิงดำ แห่งวัดท่าซุง  จังหวัดอุทัยธานี เพื่อขอให้ตั้งชื่อ หลวงพ่อฤๅษีลิงดำจึงให้ชื่อว่า "เบญจ" (เป็นชื่อเดียวกับชื่อเล่นด้วย)  เพื่อเป็นการแก้เคล็ดเนื่องจากพี่ของนายธาริตที่เกิดก่อนหน้านั้นถึง 4 ได้เสียชีวิตหมดตั้งแต่แรกคลอด  เป็นหลานปู่ของ ร.อ.เจี๊ยบ เพ็งดิษฐ์  นายทหารคนใกล้ชิดจอมพล ป. พิบูลสงคราม ซึ่งลาออกจากราชการและย้ายครอบครัวจากพระนครไปอยู่ที่จังหวัดชัยนาท หลังจอมพล ป.ถูกรัฐประหาร
สำเร็จการศึกษาระดับมัธยมจากโรงเรียนเตรียมอุดมศึกษา  จากนั้นเข้าศึกษาต่อในคณะวนศาสตร์ มหาวิทยาลัยเกษตรศาสตร์ รุ่น KU 37 แต่ด้วยความไม่ชอบและปรับตัวไม่ได้ กับระบบ "โซตัส" จึงลาออกไปสมัครเรียนคณะนิติศาสตร์ มหาวิทยาลัยธุรกิจบัณฑิตย์ ในปี 2521 จนสำเร็จการศึกษานิติศาสตรบัณฑิต (เกียรตินิยมอันดับหนึ่ง) และเนติบัณฑิตไทย  รวมถึงนิติศาสตรมหาบัณฑิต สาขากฎหมายอาญาและกระบวนการยุติธรรมทางอาญา จากจุฬาลงกรณ์มหาวิทยาลัย
เมื่ออายุได้ 35 ปี จึงเปลี่ยนชื่อมาเป็นธาริต ตามหลักทักษาปกรณ์ตามความเชื่อของโหราศาสตร์ไทย โดยให้คำว่า ธ เป็นเดชนำหน้าชื่อ
ปี 2519 โรงเรียนเตรียมอุดมศึกษา
ปี 2524 ปริญญาตรี นิติศาสตรบัณฑิต (เกียรตินิยม) มหาวิทยาลัยธุรกิจบัณฑิตย์
ปี 2526 เนติบัณฑิตไทย
ปี 2532 ปริญญาโท นิติศาสตรมหาบัณฑิต สาขากฎหมายอาญาและกระบวนการยุติธรรมทางอาญา  จุฬาลงกรณ์มหาวิทยาลัย
ในปี พ.ศ. 2567 นายธนวรรษ เพ็งดิษฐ์ ได้รับตำแหน่ง ประจำสำนักเลขาธิการนายกรัฐมนตรี
การทำงาน

ก่อนรับราชการอัยการ  ธาริตเป็นผู้ช่วยอาจารย์สอนกฎหมาย  จนกระทั่งได้พบกับคณิต ณ นครในฐานะอาจารย์พิเศษ จึงแนะนำให้ธาริตไปสอบอัยการหลังเรียนจบนิติศาสตร์มหาบัณฑิต  และธาริตก็สอบได้เป็นอัยการ จนกระทั่งดร.ทักษิณ ชินวัตรได้ก่อตั้งพรรคไทยรักไทย ได้ระดมนักกฎหมายหลายคน เช่น คณิต ณ นคร,  เรวัติ ฉ่ำเฉลิม ร่วมก่อตั้งพรรค  ซึ่งในจำนวนนั้นมีธาริตอยู่ด้วย  ทำให้หลังจากที่พรรคไทยรักไทยชนะการเลือกตั้ง  ธาริตจึงได้รับแต่งตั้งให้ช่วยราชการสำนักนายกรัฐมนตรี โดยทำงานกับพรหมินทร์ เลิศสุริย์เดช รองนายกรัฐมนตรี  ขณะเดียวกันนายธาริตยังเป็นเป็นคณะที่ปรึกษาของพันศักดิ์ วิญญรัตน์อีกด้วย
ภายหลังจัดตั้งสำนักงานคณะกรรมการป้องกันและปราบปรามการทุจริตในภาครัฐ เขาดำรงตำแหน่งเลขาธิการของหน่วยงานนี้เป็นคนแรก
เมื่อมีการจัดตั้งกรมสอบสวนคดีพิเศษ (DSI) ในรัฐบาลทักษิณ ชินวัตร  ธาริตได้โอนมาดำรงตำแหน่งรองอธิบดี  และต่อมาก็ได้รับแต่งตั้งเป็นเลขาธิการคณะกรรมการป้องกันและปราบปรามการทุจริตในภาครัฐ จนกระทั่งได้รับแต่งตั้งเป็นอธิบดีกรมสอบสวนคดีพิเศษแทน ทวี สอดส่อง ในรัฐบาลอภิสิทธิ์ เวชชาชีวะ
ธาริต เป็นหนึ่งในคณะกรรมการศูนย์อำนวยการแก้ไขสถานการณ์ฉุกเฉิน (ศอฉ.) เมื่อครั้งมีการชุมนุมของแนวร่วมประชาธิปไตยต่อต้านเผด็จการแห่งชาติ ขับไล่รัฐบาลอภิสิทธิ์ เวชชาชีวะ ในปี พ.ศ. 2553  แต่ไม่ได้เป็นคณะกรรมการด้านยุทธการ นอกจากนี้ยังมีส่วนสำคัญในการดำเนินคดีทางการเมืองหลายคดี
ในวันที่ 25 พฤศจิกายน พ.ศ. 2556 เขารับคำร้องที่พรรคเพื่อไทยฟ้องร้องถอดถอนตุลาการศาลรัฐธรรมนูญและเป็นหัวหน้าพนักงานสอบสวนเพื่อเอาผิดต่อตุลาการศาลรัฐธรรมนูญ
ในวันที่ 18 ธันวาคม พ.ศ. 2556 ได้มีประกาศกรมสอบสวนคดีพิเศษ เรื่อง มติคณะกรรมการคดีพิเศษให้คดีความผิดทางอาญาอื่นเป็นคดีพิเศษโดยมีมติ ว่ารับกรณี สุเทพ เทือกสุบรรณ กับพวก ถูกกล่าวหาว่ากระทำความผิดอาญาสืบเนื่องจากการชุมนุมทางการเมืองในพื้นที่กรุงเทพมหานคร เป็นคดีพิเศษ
ในระหว่างเหตุการณ์วิกฤตการณ์การเมืองไทย พ.ศ. 2556–2557 ธาริตเป็นกรรมการในศูนย์รักษาความสงบในสมัยรัฐบาลยิ่งลักษณ์ ชินวัตรและได้รับการแต่งตั้งเป็นที่ปรึกษาการแก้ไขสถานการณ์ฉุกเฉินและผู้ช่วยเลขานุการในวันที่ 21 มกราคม พ.ศ. 2557
ธาริตได้รับการต่ออายุราชการภายหลังเกษียณอายุราชการในสมัยรัฐบาล ยิ่งลักษณ์ ชินวัตรณ ขณะนั้นเป็นที่วิพากษ์วิจารณ์เนื่องจาก ถวิล เปลี่ยนศรีถูกโยกย้ายเป็นที่ปรึกษานายกรัฐมนตรีเนื่องจากเป็นกรรมการและเลขานุการศูนย์อำนวยการแก้ไขสถานการณ์ฉุกเฉิน (ศอฉ.)แต่ธาริต เพ็งดิษฐ์ กลับได้ต่ออายุราชการทั้ง ๆ ที่เป็นกรรมการศูนย์อำนวยการแก้ไขสถานการณ์ฉุกเฉิน เช่นเดียวกัน ในปี พ.ศ. 2557 หลังการยึดอำนาจการปกครองของคณะรักษาความสงบแห่งชาติ ได้รับคำสั่งให้ย้ายไปดำรงตำแหน่งที่ปรึกษาประจำสำนักนายกรัฐมนตรี
และยังได้รับการแต่งตั้งเป็น เลขานุการศูนย์อำนวยการรักษาความสงบเรียบร้อย ในช่วง ระหว่างวันที่ 19 มีนาคม 2557 ถึง 19 พฤษภาคม 2557
ภายหลังการรัฐประหารในประเทศไทย พ.ศ. 2557 เขาถูกย้ายไปเป็นที่ปรึกษานายกรัฐมนตรี และ ถูกลงโทษไล่ออกจากราชการ ในวันที่ 3 เมษายน พ.ศ. 2560 ในข้อหาร่ำรวยผิดปกติ
ข้อวิจารณ์

กรณีที่ไม่สั่งฟ้อง นายจตุพร พรหมพันธุ์ แกนนำแนวร่วมประชาธิปไตยต่อต้านเผด็จการแห่งชาติ กรณีปราศัยเมื่อวันที่ 10 เมษายน พ.ศ. 2554 เป็นที่วิพากษ์วิจารณ์อย่างมากเนื่องจากข้อความที่นายจตุพรกล่าวปราศัยนั้น ทำผิดประมวลกฎหมายอาญา มาตรา 112
กรณีคดีเงินบริจาคน้ำท่วม กรมสอบสวนคดีพิเศษ โดยออกหนังสือถึงประชาชนผู้บริจาคน้ำท่วมผ่านทางพรรคประชาธิปัตย์ เมื่อ พ.ศ. 2553 โดยขอให้ไปชี้แจงต่อดีเอสไอ ว่าการบริจาคดังกล่าว เป็นการฝ่าฝืนพระราชบัญญัติ (พ.ร.บ.) ประกอบรัฐธรรมนูญว่าด้วยพรรคการเมือง พ.ศ. 2550 หรือไม่ถูกวิจารณ์กว่าเป็นการกระทำเกินกว่าอำนาจของกรมสอบสวนคดีพิเศษ
กรณีรับเป็นหัวหน้าพนักงานสอบสวนเพื่อเอาผิดตุลาการศาลรัฐธรรมนูญเนื่องจากสมาชิกสภาผู้แทนราษฎรเข้ายื่นหนังสือให้เอาผิดตุลาการศาลรัฐธรรมนูญ
กรณีสหกรณ์เครดิตยูเนี่ยนคลองจั่นเขาทำหนังสือแจ้งว่าไม่พบการกระทำผิดและทำหนังสือยกเลิกการอายัดทรัพย์สิน ลงวันที่ 8 มกราคม พ.ศ. 2557 แต่ภายหลัง รัฐประหารในประเทศไทย พ.ศ. 2557 กรมสอบสวนคดีพิเศษมีการแจ้งข้อกล่าวหาบุคคลอาทิ นายศุภชัย ศรีศุภอักษร รวมถึงออกหมายจับ พระธัมมชโย
คดีความ

ในปี พ.ศ. 2558 นายธาริตถูกคณะกรรมการป้องกันและปราบปรามการทุจริตแห่งชาติ สั่งอายัดทรัพย์ จำนวน 90,260,687 บาทมีการแจ้งข้อกล่าวหาเขาในเดือนพฤศจิกายน พ.ศ. 2558 นอกจากนั้นยังมีคดีความอีก 26 คดีส่วนใหญ่เป็นคดีอาญาฐาน หมิ่นประมาท และละเว้นการปฏิบัติหน้าที่
ในปี พ.ศ. 2559 นายปรีชา เลิศกมลมาศ กรรมการคณะกรรมการป้องกันและปราบปรามการทุจริตแห่งชาติ  ในฐานะประธานอนุกรรมการไต่สวนคดีกล่าวหาว่านายธาริตร่ำรวยผิดปกติ พร้อมด้วยนายวรวิทย์ สุขบุญ รองเลขาธิการ ป.ป.ช. ร่วมกันแถลงมติที่ประชุม ป.ป.ช. ชุดใหญ่ ที่มีมติเป็นเอกฉันท์ 7:0 ชี้มูลความผิดนายธาริตในคดีดังกล่าว พร้อมส่งสำนวนต่ออัยการสูงสุดให้ยื่นต่อศาลที่มีเขตอำนาจให้พิพากษาให้ทรัพย์สินของนายธาริต คู่สมรส และผู้เกี่ยวข้อง จำนวนกว่า 346,652,588 บาท ตกเป็นของแผ่นดิน
คณะกรรมการป้องกันและปราบปรามการทุจริตแห่งชาติมีมติว่า สมควรลงโทษ นายธาริต โดยการ ลงโทษไล่ออกจากราชการ
ในวันที่ 2 มีนาคม พ.ศ. 2560 ศาลอุทธรณ์ มีคำสั่งจำคุก 2 ปี นาย ธาริต แต่ลดโทษเป็นรอลงอาญา 2 ปีกรณี ย้าย พ.อ.ปิยะวัฒน์ กิ่งเกตุ โดยมิชอบ
ในวันที่ 9 มิถุนายน พ.ศ. 2560 ศาลฎีกาได้มีคำสั่งศาลฎีกา คดีหมายเลขดำ อ.310/2556 ให้รับฟ้องกรณี นาย อภิสิทธิ์ เวชชาชีวะ และนาย สุเทพ เทือกสุบรรณ ฟ้อง นายธาริต ว่าฟ้องร้องเขาโดยไม่สุจริต เจตนากลั่นแกล้ง ในวันที่ 28 มิถุนายน พ.ศ. 2560 ศาลมีคำสั่งรับฟ้องคดีหมายเลขดำ อ.812/2559 ที่นายวัชระ เพชรทอง อดีต ส.ส.พรรคประชาธิปัตย์ เป็นโจทก์ ยื่นฟ้องนายเรืองไกร ลีกิจวัฒนะ สมาชิกพรรคเพื่อไทย และอดีต ส.ว. กับนายธาริต เพ็งดิษฐ์ อดีตอธิบดีกรมสอบสวนคดีพิเศษ (ดีเอสไอ) เป็นจำเลยที่ 1-2 ในความผิดฐานแจ้งความเท็จ ให้พนักงานจดแจ้งข้อความอันเป็นเท็จ และหมิ่นประมาท
ในวันที่ 14 ธันวาคม พ.ศ. 2561 นาย ธาริต เพ็งดิษฐ์ จำคุกที่เรือนจำพิเศษกรุงเทพ ในคดี อ.495/2556
เครื่องราชอิสริยาภรณ์

ธาริต เพ็งดิษฐ์ เคยได้รับและถูกเรียกคืนเครื่องราชอิสริยาภรณ์ ชั้นสูงสุดตระกูลต่างๆ ดังนี้
พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เหรียญจักรพรรดิมาลา (ร.จ.พ.)
แผ่นดินไหวในแคว้นเอมีเลีย-โรมัญญา พ.ศ. 2555

| --- | --- |

แสดงแผนที่แคว้นเอมีเลีย-โรมัญญาแสดงแผนที่ประเทศอิตาลี
เวลาสากลเชิงพิกัด:  
 : 2012-05-20 02:03:53
 : 2012-05-29 07:00:03
รหัสเหตุการณ์ ISC:  
 : 601025379
 : 605482196
USGS-ANSS:  
 : ComCat
 : ComCat
วันที่ท้องถิ่น:  
 : 20 พฤษภาคม ค.ศ. 2012
 : 29 พฤษภาคม ค.ศ. 2012
เวลาท้องถิ่น:  
 : 04:03
 : 09:00
ขนาด: 6.1 Mw 
 : 5.8 Mw
ความลึก: 5.6 กิโลเมตร (3.5 ไมล์)
ศูนย์กลาง: 44°54′N 11°14′E﻿ / ﻿44.9°N 11.24°E﻿ / 44.9; 11.24
ประเภท: รอยเลื่อนย้อน
พื้นที่ที่ได้รับผลกระทบ: แคว้นเอมีเลีย-โรมัญญา ประเทศอิตาลี
ระดับความรุนแรงที่รู้สึกได้: IX (ร้ายแรง)
ผู้ประสบภัย: เสียชีวิต 27 คน (7 คนในวันที่ 20 พฤษภาคม และอีก 20 คนในวันที่ 29 พฤษภาคม) บาดเจ็บในช่วงแผ่นดินไหวแรกอย่างน้อย 50 คน และในแผ่นดินไหวครั้งที่สอง 350 คน รวมผู้ไร้ที่อยู่อาศัยสูงถึง 45,000 คน
ในเดือนพฤษภาคม พ.ศ. 2555 เกิดแผ่นดินไหวครั้งใหญ่สองครั้งในอิตาลีตอนเหนือ ทำให้มีผู้เสียชีวิต 27 คนและความเสียหายเป็นวงกว้าง ในประเทศอิตาลีรู้จักกันในชื่อ แผ่นดินไหวในแคว้นเอมีเลีย ค.ศ. 2012 เนื่องจากพื้นที่ที่ได้รับผลกระทบอยู่ในแคว้นเอมีเลีย
แผนดินไหวครั้งแรกในแคว้นเอมีเลีย-โรมัญญามีขนาด 6.1 เกิดขึ้นทางเหนือของเมืองโบโลญญาประมาณ 36 กิโลเมตร (22 ไมล์) ในวันที่ 20 พฤษภาคม เวลา 04:03 นาฬิกาตามเวลาท้องถิ่น (02:03 UTC) โดยจุดเหนือศูนย์เกิดแผ่นดินไหวอยู่ระหว่างฟีนาเลเอมีเลีย, บนเดโน และเซร์มีเด ภายหลังเกิดแผ่นดินไหวตาม 2 ครั้งที่มีขนาด 5.2 ครึ่งที่หนึ่งเกิดขึ้นหลังเหตุการณ์หลักประมาณหนึ่งชั่วโมง และครั้งที่สองเกิดขึ้นหลังเหตุการณ์หลักประมาณ 11 ชั่วโมง ทำให้มีผู้เสียชีวิต 7 คน
9 วันต่อมา เมื่อวันที่ 29 พฤษภาคม ก็เกิดแผ่นดินไหวขนาด 5.8 ในพื้นที่เดียวกัน ทำใหมีผู้เสียชีวิตเพิ่มเติม 20 คนและเกิดความเสียหายเป็นวงกว้าง โดยเฉพาะอาคารที่ทรุดโทรมลงจากแผ่นดินไหวในวันที่ 20 พฤษภาคม คราวนี้ จุดเหนือศูนย์เกิดแผ่นดินไหวอยู่ที่เมโดลลา โดยเกิดอยู่ในพื้นดินที่ความลึกประมาณ 10 กิโลเมตร (6.2 ไมล์)
ความเสียหาย

รายงานเบื้องต้นหลังเกิดเหตุแผ่นดินไหวในวันที่ 20 พฤษภาคมระบุผู้เสียชีวิต 7 คน ซึ่งรวมแรงงานก่อสร้าง 4 คนในโรงงานที่แฟร์รารา และผู้คนไร้ที่อยู่อาศัยประมาณ 5,000 คน สิ่งก่อสร้างที่มีความสำคัญทางประวัติศาสตร์อย่างน้อย 100 แห่งเสียหายหรือพังทลาบ โบสถ์หลายแห่งในเมืองรอบ ๆ จุดเหนือศูนย์เกิดแผ่นดินไหวได้รับความเสียหาย หนึ่งในหอคอยของ Castello Estense เสียหายจากแผ่นดินไหว หอนาฬิกาครึ่งหนึ่งที่สร้างขึ้นเมื่อคริสต์ศตวรรษที่ 13 ที่ฟีนาเลเอมีเลียพังทลายลงหลังแผ่นดินไหวแรกและภายหลังแผ่นดินไหวตาม ส่วนที่เหลือจึงพังทลายทั้งหมด นอกจากนี้โรงงานและพื้นที่การเกษตรในแคว้นนี้เกิดความเสียหายมาก
การผลิตชีสแข็ง Grana Padano และปาร์มีจาโนเรจจาโนได้รับผลกระทบอย่างหนัก โดยสูญเสียชีสไปประมาณ 300,000 อัน รวมมูลค่าประมาณ 200 ล้านยูโร
แผ่นดินไหวขนาด 5.8 ในวันที่ 29 พฤษภาคมทำให้มีผู้เสียชีวิต 18 คน บาดเจ็บมากกว่า 350 คน และไร้ที่อยู่อาศัยมากกว่า 15,000 คน หลังคาอาสนวิหารมิรันโดลาที่สร้างขึ้นในคริสต์ศตวรรษที่ 15 พังเสียหายจากแผ่นดินไหวฝนวันที่ 20 พฤษภาคม พังทลายหลังแผ่นดินไหวในวันที่ 29 พฤษภาคม
รายงานจาก Gaetano Maccaferri รองประธาน Confindustria ประจำแคว้นเอมีเลีย-โรมัญญา ความเสียหายจากแผ่นดินไหวในเอมีเลีย "อาจสูงถึง 4 พันล้าน"
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ 2012 Northern Italy earthquake
Italy quake homeless in emergency shelters – BBC News
Deadly northern Italy earthquake hits heritage sites – BBC News
The International Seismological Centre has a bibliography and authoritative data for this event.
บ้านที่พังเสียหายที่Cento
สำนักงานเทศบาลเมืองSant'Agostinoที่พังเสียหาย
ภาษามาปูเช

| ภาษามาปูเช |
| --- | --- |
Mapudungun, Chilidúgu, Chedungun
ประเทศที่มีการพูด: ชิลี, อาร์เจนตินา
ชาติพันธุ์: 1,718,000 ชาวมาปูเช
จำนวนผู้พูด: 260,000  (2007)
ตระกูลภาษา: อาเรากานิอา  ภาษามาปูเช
สถานภาพทางการ
ภาษาทางการ: กัลบาริโน (ชิลี) ปาเดรลัสกาซัส (ชิลี) เตมูโก (ชิลี)
รหัสภาษา
ISO 639-2: arn
ISO 639-3: arn
พื้นที่หลักของประชากรมาปูช ณ ปี สีส้ม: พื้นที่ชนบทที่ชาวมาปูเชอาศัย; เข้ม: พื้นที่เมืองที่ชาวมาปูเชอาศัย; ขาว: กลุ่มคนที่ไม่ใช่ชาวมาปูเช Surfaces of circles are adjusted to 40 inhabitants/km2.
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษามาปูเช (สเปน: Mapuche) หรือ ภาษามาปูดังกัน (Mapudungun อาจสะกดว่า Mapuzugun และ Mapudungu) เป็นภาษาในกลุ่มภาษาอาเรากานิอา ที่เกี่ยวข้องกับภาษาอุยล์ลิเช พูดในภาคใต้ตอนกลางของ ประเทศชิลี และภาคกลางตะวันตกของประเทศอาร์เจนตินา โดยชาวมาปูเช แต่เดิมเรียกว่า ภาษาอาเรากานิอา (Araucanian) ซึ่งเป็นชื่อที่ชาวสเปนตั้งให้กับชาวมาปูเช แต่ชาวมาปูเชหลีกเลี่ยงที่จะเรียกชื่อนี้เนื่องจากถือเป็นส่วนหนึ่งของลัทธิล่าอาณานิคมของสเปน
ภาษามมาปูดังกันไม่ใช่ภาษาทางการของประเทศชิลีและอาร์เจนตินา โดยแทบไม่ได้รับการสนับสนุนจากรัฐบาลเลยตลอดประวัติศาสตร์ อย่างไรก็ตาม ตั้งแต่ ค.ศ. 2013 ภาษามาปูเชและภาษาสเปนได้รับการให้สถานะเป็นภาษาทางการจากรัฐบาลท้องถิ่นของเมืองกัลบาริโน ภาษานี้ไม่ได้ใช้เป็นภาษาในการเรียนการสอนในระบบการศึกษาของทั้งสองประเทศ แม้ว่ารัฐบาลชิลีจะมุ่งมั่นที่จะให้การเข้าถึงการศึกษาอย่างเต็มที่ในพื้นที่ของชาวมาปูเชในชิลีตอนใต้ก็ตาม มีการถกเถียงทางการเมืองอย่างต่อเนื่องว่าควรใช้ตัวอักษรใดเป็นตัวอักษรมาตรฐานในการเขียนภาษานี้
ฮังกาเรียนแดนซ์

ภาพเขียนแสดงการเต้นรำแบบฮังกาเรียน ปี ค.ศ. 1816
ฮังกาเรียนแดนซ์ (อังกฤษ: Hungarian Dances; เยอรมัน: Ungarische Tänze, WoO 1) เป็นชุดงานประพันธ์ดนตรีสำหรับการเต้นรำ จำนวน 21 ชิ้นโดยโยฮันเนิส บรามส์ โดยดัดแปลงมาจากทำนองดนตรีเต้นรำพื้นเมืองของฮังการี เป็นผลงานที่ได้รับความนิยมที่สุดของบรามส์
บรามส์เรียบเรียงทำนองดนตรีเหล่านี้เสร็จสิ้นในปี ค.ศ. 1869 โดยต้นฉบับแรกเรียบเรียงสำหรับบรรเลงเดี่ยวเปียโน มีความยาวตั้งแต่หนึ่ง ถึงสี่นาที ได้แก่
หมายเลข 1 ในบันไดเสียง จี เมเจอร์: Allegro molto
หมายเลข 2 ในบันไดเสียง ดี ไมเนอร์: Allegro non assai
หมายเลข 3 ในบันไดเสียง เอฟ เมเจอร์: Allegretto
หมายเลข 4 ในบันไดเสียง เอฟ ไมเนอร์ : Poco sostenuto (บันไดเสียง เอฟ ชาร์ป ไมเนอร์ สำหรับวงออร์เคสตรา)
หมายเลข 5 ในบันไดเสียง เอฟ ชาร์ป ไมเนอร์ : Allegro (บันไดเสียง จี ไมเนอร์ สำหรับวงออร์เคสตรา)
หมายเลข 6 ในบันไดเสียง ดี แฟลต เมเจอร์ : Vivace (บันไดเสียง ดี เมเจอร์ สำหรับวงออร์เคสตรา)
หมายเลข 7 ในบันไดเสียง เอ เมเจอร์ : Allegretto (บันไดเสียง เอฟ เมเจอร์ สำหรับวงออร์เคสตรา)
หมายเลข 8 ในบันไดเสียง เอ ไมเนอร์: Presto
หมายเลข 9 ในบันไดเสียง อี ไมเนอร์: Allegro non troppo
หมายเลข 10 ในบันไดเสียง อี เมเจอร์ : Presto (บันไดเสียง เอฟ เมเจอร์ สำหรับวงออร์เคสตรา)
หมายเลข 11 ในบันไดเสียง ดี ไมเนอร์: Poco andante
หมายเลข 12 ในบันไดเสียง ดี ไมเนอร์: Presto
หมายเลข 13 ในบันไดเสียง ดี เมเจอร์: Andantino grazioso
หมายเลข 14 ในบันไดเสียง ดี ไมเนอร์: Un poco andante
หมายเลข 15 ในบันไดเสียง บี แฟลต เมเจอร์: Allegretto grazioso
หมายเลข 16 ในบันไดเสียง เอฟ ไมเนอร์: Con moto
หมายเลข 17 ในบันไดเสียง เอฟ ชาร์ป ไมเนอร์: Andantino
หมายเลข 18 ในบันไดเสียง ดี เมเจอร์: Molto vivace
หมายเลข 19 ในบันไดเสียง บี ไมเนอร์: Allegretto
หมายเลข 20 ในบันไดเสียง อี ไมเนอร์: Poco allegretto
หมายเลข 21 ในบันไดเสียง อี ไมเนอร์: Vivace
ผลงานชิ้นที่ได้รับความนิยมที่สุด คือ ฮังกาเรียนแดนซ์หมายเลข 5 ซึ่งบรามส์เรียบเรียงต้นฉบับสำหรับบรรเลงด้วยเปียโนสี่มือ โดยดัดแปลงมาจากเพลงเต้นรำชื่อ "Bártfai emlék" ของ Kéler Béla (1820 — 1882) ซึ่งเขาเข้าใจผิดว่าเป็นเพลงพื้นเมืองฮังการี
ฮังกาเรียนแดนซ์ยังได้รับการเรียบเรียงใหม่สำหรับบรรเลงด้วยวงออร์เคสตรา โดยบรามส์เป็นผู้เรียบเรียงผลงานหมายเลข 1, 3 และ 10 ด้วยตนเอง ส่วนผลงานชิ้นอื่น ๆ เรียบเรียงโดยอันโตญีน ดโวฌาก และคีตกวีคนอื่น ๆ
แหล่งข้อมูลอื่น

โน้ตเพลงเสรีของ Hungarian Dances for four hands ที่โครงการห้องสมุดดนตรีนานาชาติ (IMSLP)
ฟังผลงาน Hungarian Dance No 5 ที่ มิวโซเพน
Hungarian Dance No. 5 in G minor
performed by the Fulda Symphonic Orchestra conducted by Simon Schindler
Hungarian Dance No. 6 in D major
performed by the Fulda Symphonic Orchestra conducted by Simon Schindler
Hungarian Dance No. 5
Arthur Nikisch plays for Welte-Mignon on February 9, 1906
ดีลอยท์ ทู้ช โธมัทสุ

| --- | --- |

ชื่อทางการค้า: Deloitte
ประเภท: private company limited by guarantee สหราชอาณาจักร
อุตสาหกรรม: ที่ปรึกษาธุรกิจ
ก่อตั้ง: 1845; 179 ปีที่แล้ว (1845) ในลอนดอน, อังกฤษ
ผู้ก่อตั้ง: วิลเลียม เวลส์ ดีลอยท์
สำนักงานใหญ่: ลอนดอน อังกฤษ, นิวยอร์ก สหรัฐ
พื้นที่ให้บริการ: ทั่วโลก
บุคลากรหลัก: ชารอน ทอร์น (ประธานบริษัท ดีลอยท์ โกลบอล) โจเซฟ บี. อคูโซกลู (CEO ดีลอยท์ โกลบอล)
บริการ: ตรวจสอบบัญชี ที่ปรึกษาการจัดการ ที่ปรึกษาทางการเงิน ที่ปรึกษาความเสี่ยง ที่ปรึกษาภาษีอากร ที่ปรึกษากฎหมาย
รายได้:  US$59.3 พันล้าน (2022)
พนักงาน: 415,000 คน (2022)
เว็บไซต์: Deloitte.com/global
ดีลอยท์ ทู้ช โธมัทสุ (อังกฤษ: Deloitte Touche Tohmatsu) เป็นหนึ่งในบริษัทตรวจสอบบัญชีสี่แห่งที่ใหญ่ที่สุดในโลกควบคู่กับ ไพรซ์วอเทอร์เฮาส์คูเปอส์, เคพีเอ็มจี และ เอินส์ท แอนด์ ยัง บริการทั้งด้านการบัญชีและที่ปรึกษา การสอบบัญชี การทำบัญชี การวางแผนยุทธศาสตร์ เทคโนโลยีสารสนเทศ การจัดการการเงิน และการควบคุมประสิทธิภาพ นอกจากนี้ยังให้บริการด้านการจัดหางานและที่ปรึกษาภาษีอากร รวมถึงการให้บริการธุรกิจแก่รัฐบาลและสถาบันการเงินระหว่างประเทศที่ดำเนินการในตลาดเกิดใหม่ มีฐานประกอบการอยู่ในรัฐนิวยอร์กมีพนักงาน 415,000 คน และสำนักงานราว 750 แห่งใน 150 ประเทศทั่วโลก
สาขาออกแลนด์ ประเทศนิวซีแลนด์
สาขาชิคาโก สหรัฐอเมริกา
สาขาลอสแอนเจลิส สหรัฐอเมริกา
ประวัติบริษัท

ค.ศ. 1845 วิลเลียม เวลส์ ดีลอยท์ เปิดสำนักงานตรวจสอบบัญชีในกรุงลอนดอนภายใต้ชื่อบริษัท ดีลอยท์ เมื่อธุรกิจประสบความสำเร็จวิลเลียมจึงเปิดสำนักงานตรวจสอบบัญชีอีกแห่งในเมืองนิวยอร์กในปี 1890 ต่อมา ค.ศ. 1972 บริษัทดีลอยท์ ได้ร่วมทุนกับบริษัท แฮสคิน แอนด์ เซล ส่งผลให้เปลี่ยนชื่อเป็นบริษัทดีลอยท์ แฮสคิน แอนด์ เซล ใน ค.ศ. 1984 เมื่อธุรกิจตรวจสอบบัญชีเริ่มมีการแข่งขันสูงขึ้น ดีลอยท์ แฮสคิน แอนด์ เซล มีความพยายามจะรวมกิจการกับบริษัท ไพรซ์วอเทอร์เฮาส์ แต่ไม่สำเร็จเนื่องจากผู้ถือหุ้นฝ่ายอังกฤษของบริษัท ไพรซ์วอเทอร์เฮาส์ คัดค้าน
การรวมบริษัทในยุคปัจจุบัน

ค.ศ. 1989 ดีลอยท์ แฮสคิน แอนด์ เซล เข้ารวมกิจการกับบริษัท ทู้ช รอส และเปลี่ยนชื่อเป็น ดีลอยท์ แอนด์ ทู้ช ส่วน โธมัตสุ ได้มาจากชื่อของสำนักงานตรวจบัญชีที่ญี่ปุ่นในเครือของ ทู้ช รอส การรวมกิจการครั้งนี้มีวัตถุประสงค์เพื่อรวมความแข็งแกร่งของ ดีลอยท์ แฮสคิน แอนด์ เซล ที่มีอยู่ในตลาดสหรัฐฯ และยุโรป เข้ากับความแข็งแกร่งในตลาดเอเชียของทู้ช รอส
ค.ศ. 1995 สำนักงานคณะกรรมการกำกับหลักทรัพย์และตลาดหลักทรัพย์ของสหรัฐอเมริกาได้เลือก ไมเคิล ซูททอน ผู้อำนวยการฝ่ายบัญชีและการสอบบัญชีของดีลอยท์ ทู้ช โธมัทสุให้ดำรงตำแหน่งหัวหน้านักบัญชีของสำนักงานคณะกรรมการกำกับหลักทรัพย์และตลาดหลักทรัพย์ ในปีเดียวกันดีลอยท์ ทู้ช โธมัทสุก่อตั้งกลุ่มบริษัทที่ปรึกษา (ปัจจุบันคือ ดีลอยท์ คอนซัลติ้ง) เพื่อรวมกิจการที่ปรึกษาในสหรัฐอเมริกาและอังกฤษให้เข้มแข็งขึ้น และต่อมาได้เพิ่มธุรกิจที่ปรึกษาในเอเชียรวมเข้าไปด้วย
ค.ศ. 1999 ดีลอยท์ ทู้ช โธมัทสุ ขายบริษัท รีซอส คอนเนคชั่น ธุรกิจจัดหาบุคลากรด้านบัญชีของตนให้แก่กลุ่มผู้จัดการของตน และบริษัท เอเวอร์คอร์ พาร์ตเนอร์ โดยให้เหตุผลที่ต้องขายว่า รีซอส คอนเนคชั่น เป็นธุรกิจที่มีผลประโยชน์ทับซ้อนและขัดแย้งกับธุรกิจสอบบัญชีอันเป็นธุรกิจหลักของดีลอยท์
ค.ศ. 2002 ดีลอยท์ ทู้ช โธมัทสุเข้ารับช่วงธุรกิจใหม่และพนักงานที่ลาออกมาจากบริษัทอาเธอร์แอนเดอร์เซนอดีตสำนักงานบัญชีระดับโลกที่ล่มสลาย หลังจากมีข่าวฉาวทางด้านทุจริตพร้อมกับบริษัทเอนรอนบริษัทยักษ์ใหญ่ด้านพลังงานของสหรัฐ ที่ใช้บริการสอบบัญชีของอาเธอร์แอนเดอร์เซน
บทวิจารณ์

ในช่วง ค.ศ. 1990 ดีลอยท์ ทู้ช โธมัทสุ ถูกฟ้องร้องดำเนินคดีหลายคดีจากการที่ไปเกี่ยวข้องกับ ไมเคิล มิลเคน ราชาแห่งหุ้นกู้ขยะ การล่มสลายของสถาบันการเงินประเภทเงินฝากออมทรัพย์และเงินให้กู้ยืมหลายแห่ง และการล้มละลายของบริษัทที่เป็นลูกค้าของตน
ผู้อุปถัมภ์

ดีลอยท์ ทู้ช โธมัทสุ สาขาอังกฤษเป็นผู้อุปถัมภ์กีฬาโอลิมปิกปี 2012 ที่กรุงลอนดอน
ดีลอยท์ ทู้ช โธมัทสุ สาขาอเมริกาเป็นผู้อุปถัมภ์คณะกรรมการกีฬาโอลิมปิกสหรัฐ ตั้งแต่ปี 2009
ดีลอยท์ ทู้ช โธมัทสุ สาขาแคนาดาเป็นผู้อุปถัมภ์กีฬาโอลิมปิกฤดูหนาวเมื่อปี 2010 ที่เมืองแวนคูเวอร์
บุคคลสำคัญที่เคยผ่านงานกับดีลอยท์ ทู้ช โธมัทสุ

อาร์. แอนโทน เบนเทน – เหรัญญิกของบริษัทเดอะนิวยอร์กไทมส์
เฟรด กูดวิน – อดีตกรรมการผู้จัดการบริษัทเดอะรอยัลแบงค์ออฟสกอตแลนด์
เซอร์จิโอ มาร์ชิออนเน – กรรมการผู้จัดการบริษัทเฟียต
โอริน ซี. สมิธ – อดีตกรรมการผู้จัดการบริษัทสตาร์บัคส์
โคลอี สมิธ – สมาชิกสภาผู้แทนราษฎรของประเทศอังกฤษ
เอริค โฟร์ธ – อดีตสมาชิกสภาผู้แทนราษฎรของประเทศอังกฤษ
วิโต ฟอสเซลลา – อดีตสมาชิกสภาผู้แทนราษฎรของสหรัฐ
บิลล์ โอเวนส์ – ผู้ว่าราชการรัฐโคโลราโด
ทอม ริดจ์ – ผู้ว่าราชการรัฐเพนซิลเวเนีย
แหล่งข้อมูลอื่น

เว็บไซต์ทางการ
Deloitte — Company Profile เก็บถาวร 2011-09-27 ที่ เวย์แบ็กแมชชีน. CoolAvenues.com.
Deloitte Touche Tohmatsu Company Profile. Yahoo! .
"Trustee in bankruptcy". คลังข้อมูลเก่าเก็บจากแหล่งเดิมเมื่อ 20 กุมภาพันธ์ 2009.
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 2 
ประจำชาติ:  อิสราเอล  สหรัฐ